## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 84. schôdza

 Číslo: CRD-1285/2021

327

**U z n e s e n i e**

**Ústavnoprávneho výboru Národnej rady Slovenskej republiky**

**z 9. septembra 2021**

k vládnemu návrhu zákona **o mechanizme na podporu obnovy a odolnosti** a o zmene a doplnení niektorých zákonov (tlač 611)

 **Ústavnoprávny výbor Národnej rady Slovenskej republiky**

 **A. s ú h l a s í**

 s vládnym návrhom zákona o mechanizme na podporu obnovy a odolnosti a o zmene a doplnení niektorých zákonov (tlač 611);

 **B. o d p o r ú č a**

Národnej rade Slovenskej republiky

vládny návrh zákona o mechanizme na podporu obnovy a odolnosti a o zmene a doplnení niektorých zákonov (tlač 611) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre financie a rozpočet.

 Milan Vetrák

 predseda výboru

overovatelia výboru:

Ondrej Dostál

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 327**

**z 9. septembra 2021**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona o mechanizme na podporu obnovy a odolnosti a o zmene a doplnení niektorých zákonov (tlač 611)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **K čl. I, § 5, § 14 a § 15**

V čl. I, § 5 ods. 1 sa za slovo „vrátane“ vkladajú slová „plnenia a“, v § 14 ods. 5 sa za slová „na účely“ vkladajú slová „plnenia a“ a v § 15 ods. 4 úvodnej vete sa za slová „potrebné na“ vkladajú slová „plnenie a“.

Pozmeňujúci návrh terminologicky zjednocuje v návrhu zákona použité pojmy s pojmami uvedenými v čl. I, § 5 ods. 2 písm. c) a f) návrhu zákona.

1. **K čl. I, § 15**

V čl. I, § 15 odsek 1 znie:

„(1) Vykonávateľ vyhlasuje výzvu jej zverejnením na svojom webovom sídle.“.

Pozmeňujúci návrh pojmovo precizuje navrhované znenie tak, aby bolo zrejmé akým spôsobom vykonávateľ vyhlasuje výzvu [čl. I, § 15 ods. 3 písm.  a) návrhu zákona].

1. **K čl. I, § 18**

V čl. I, § 18 ods. 7 sa za slová „investičnou stratégiou“ vkladajú slová „finančného nástroja“.

Pozmeňujúci návrh v záujme dodržania terminologickej jednotnosti konkretizuje v návrhu zákona použitý pojem s pojmom použitým v čl. I, §  20 ods. 2 písm. d) návrhu zákona.

1. **K čl. I, § 21**

V čl. I, § 21 ods. 2 sa slovo „vysporiada“ nahrádza slovom „vykoná“.

Pozmeňujúci návrh zjednocuje text citovaného ustanovenia s pojmami použitými v čl. I, § 21 ods. 2 a 3 návrhu zákona.

1. **K čl. I, § 24**

V čl. I, § 24 ods. 6 písm. b) sa za slovo „ovplyvniť“ vkladá čiarka.

Pozmeňujúci návrh gramatickej povahy.

1. **K čl. I, § 24**

V čl. I, § 24 ods. 8 sa slová „až 6“ nahrádzajú slovami „až 7“.

Pozmeňujúci návrh koriguje nesprávny vnútorný odkaz, nakoľko vykonávateľ a sprostredkovateľ sa o skutočnostiach nasvedčujúcich konflikt záujmov môže dozvedieť aj podľa čl. I, § 24 ods. 7 návrhu zákona.

1. **K čl. I, § 25**

 V čl. I, § 25 sa v poznámke pod čiarou k odkazu 26 bodka na konci nahrádza čiarkou a pripája sa citácia „nariadenie Európskeho parlamentu a Rady (EÚ) 2016/679 z 27. apríla 2016 o  ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) v platnom znení.“.

Pozmeňujúci návrh má za cieľ doplnenie nariadenia Európskeho parlamentu a Rady (EÚ) 2016/679 z 27. apríla 2016 v súvislosti so spracúvaním osobných údajov fyzických osôb.